CELEX: E2019J0006
Language: da
Date: 2020-05-04 00:00:00
Title: Domstolens dom af 4. maj 2020 i sag E-6/19 Straffesag mod H og I (Forordning (EF) nr. 561/2006 — artikel 13, stk. 1, litra m) — specialkøretøjer, der transporterer penge og/eller værdigenstande — tomkørsel — ledsagende køretøjer) 2020/C 283/04

27.8.2020   
            
            
               DA
            
            
               Den Europæiske Unions Tidende
            
            
               C 283/4
            
         
      DOMSTOLENS DOM
      af 4. maj 2020
      i sag E-6/19
      Straffesag mod H og I
      
         
            (Forordning (EF) nr. 561/2006 — artikel 13, stk. 1, litra m) — specialkøretøjer, der transporterer penge og/eller værdigenstande — tomkørsel — ledsagende køretøjer)
         
      
      (2020/C 283/04)
      I sag E-6/19, en straffesag mod H og I, hvori Fürstliches Obergericht har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke Europa-Parlamentets og Rådets forordning (EF) nr. 561/2006 af 15. marts 2006 om harmonisering af visse sociale bestemmelser inden for vejtransport og om ændring af Rådets forordning (EØF) nr. 3821/85 og (EF) nr. 2135/98 samt ophævelse af Rådets forordning (EØF) nr. 3820/85, har domstolen, sammensat af præsidenten Páll Hreinsson og dommerne Per Christiansen (refererende dommer) og Bernd Hammermann, afsagt dom den 4. maj 2020. Domskonklusionen lyder således:
      
                  1.
               
               
                  
                              a)
                           
                           
                              Undtagelsen vedrørende specialkøretøjer, der transporterer penge og/eller værdigenstande i artikel 13, stk. 1, litra m), i forordning (EF) nr. 561/2006, finder ligeledes anvendelse på tomkørsel, dvs. transport inden lastning og efter losning fra sådanne køretøjer.
                           
                        
                              b)
                           
                           
                              Et ledsagende køretøj er omfattet af undtagelsen i artikel 13, stk. 1, litra m), i forordning (EF) nr. 561/2006, såfremt det ledsagende køretøj udgør en integreret og nødvendig del af specialkøretøjets transport af penge og/eller værdigenstande.
                           
                        
            
                  2.
               
               
                  Der må ikke pålægges sanktioner i henhold til artikel 19 i forordning (EF) nr. 561/2006, og de er ikke nødvendige, endsige står i rimeligt forhold til overtrædelsen, hvis de pågældende kørsler foretages af specialkøretøjer, der transporterer penge og/eller værdigenstande på andre EØS-staters område, såfremt de pågældende EØS-stater har indrømmet en undtagelse i henhold til artikel 13, stk. 1, litra m), i forordning (EF) nr. 561/2006, og enhver individuel betingelse for sådanne undtagelser er opfyldt, eftersom der ikke har fundet nogen overtrædelse sted.
               
            
                  3.
               
               
                  Artikel 6, stk. 5, i forordning (EF) nr. 561/2006 indeholder ikke krav om, at føreren af et specialkøretøj, der transporterer penge og/eller værdigenstande, registrerer tid, der bruges som beskrevet i artikel 4, litra e), i forordning (EF) nr. 561/2006, og tid, der bruges på kørsel som »andet arbejde«, hvis en EØS-stat har indrømmet en undtagelse i henhold til artikel 13, stk. 1, litra m), i forordning (EF) nr. 561/2006.